text: 08 març 2021 21:07
  Joan Riera | 14 juny 2007
  L'esquerra ho ha de saber per experiència històrica, pactar amb el centre és car i difícil, però implacable. És un gran servei al seu electorat. És la manera més intel·ligent de protegir els dèbils de l'escomesa de l'extrema dreta. Els que volgueren destruir UM no s'haurien estorbat gaire a arraconar l'esquerra i el que reprensenta. Però amb UM al costat, un partit capaç d'emprar les mateixes armes que els dretans en contra seva, s'obre la possibilitat del canvi progressista. El PSIB és el primer interessat que UM es trobi a gust dins el nou acord. Passi el que passi en el futur, ells en són beneficiaris. Si el PP hagués aconseguit la majoria absoluta, l'esquerra hauria estat arraconada i convertida en comparsa de la destrucció del territori. UM, amb la seva resistència en circumstàncies extremes, ha fet possible el canvi i la transformació de moltes mentalitats. I ha donat una lliçó de com el centre nacionalista pot ser un ferm escut de protecció dels dèbils davant la furiosa escomesa de la dreta més dura.